**Oznam o výberovom konaní**

|  |
| --- |
| **Úrad vlády SR/ Úrad splnomocnenca vlády SR pre rómske komunity**  **podporuje výkon**  **KC/NDC/NSSDR : Arcidiecézna charita Košice, KC Pavlovce nad Uhom** |

**Poskytovateľ sociálnej služby v komunitnom centre (ďalej len „Poskytovateľ služby“) Školská 410, 072 14 Pavlovce nad Uhom**

**vyhlasuje výberové konanie na plný pracovný úväzok na**

**zastupovanie zamestnanca počas dlhodobej práceneschopnosti na**

1. jedno pracovné miesto asistenta odborného pracovníka

**Výberové konanie sa uskutoční dňa 24.02.2023 o 09:30 hod. v priestoroch**

**Komunitného centra Pavlovce nad Uhom, Školská 410, 072 14 Pavlovce nad Uhom.**

Záujemcovia o  uvedenú pracovnú pozíciu môžu písomnú žiadosť o prijatie   
do zamestnania doručiť osobne alebo zaslať doporučenou poštovou zásielkou na adresu Arcidiecézna

charita Košice, Bočná 2, 040 01 Košice. Záujemcovia označia obálku „NP KS MRK.“ **Záujemcovia vo svojej žiadosti jednoznačne určia, o ktorú pozíciu majú záujem.**

**Uzávierka na predloženie žiadostí o prijatie do zamestnania je 20.02.2023 do konca pracovnej doby.** Záujemcovia, ktorých písomné žiadosti do výberového konania budú doručené po termíne uzávierky, nebudú zaradení do výberového konania.

**Zoznam požadovaných dokladov k žiadosti o prijatie do zamestnania (v ktorej je jednoznačne určené, o ktorú pozíciu alebo pozície sa kandidát uchádza):**

* podpísaný štruktúrovaný životopis uchádzača (CV) vo formáte Europass (povinný formát),
* kópia dokladu o najvyššom dosiahnutom vzdelaní (diplom a vysvedčenie o štátnych skúškach),
* potvrdenie o odbornej praxi s uvedením lehoty vykonávania danej činnosti (vo formáte od mesiac/rok do mesiac/rok) – platí pre pozície odborný garant KC a odborný pracovník KC,
* informačný dokument o spracúvaní osobných údajov (Príloha č. 4a),
* uchádzač môže predložiť aj odporúčania, alebo pracovné hodnotenia od predchádzajúceho zamestnávateľa, alebo od organizácií, s ktorými v minulosti spolupracoval (nepovinný doklad).

Uchádzač, ktorý sa uchádza zároveň o viacero pracovných pozícií, nemusí zasielať požadované doklady osobitne pre každú pozíciu. Uchádzať vo svojej žiadosti zreteľne uvedie, o ktoré pozície má záujem a požadované doklady k žiadosti zašle len v jednom vyhotovení.

**Kvalifikačné predpoklady na pozíciu asistent odborného pracovníka KC/NDC/NSSDR sú:**

Nižšie stredné odborné vzdelanie v zmysle § 16 ods. 4 písm. a). Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

**Ďalšie výberové kritériá na pozíciu asistent odborného pracovníka KC/NDC/NSSDR sú:**

* Skúsenosti v oblasti sociálnej práce, komunitnej práce, voľnočasových aktivít a pod. a/alebo absolvované vzdelávanie v príslušnej oblasti.
* Znalosť slovenského jazyka.
* Znalosť jazyka cieľovej skupiny (rómsky, maďarsky a pod.).
* Znalosť konkrétnej komunity a cieľovej skupiny (pobyt vo vylúčenej komunite/lokalite, jeho dĺžka a podobne)
* práca s PC na základnej úrovni (Microsoft Word, Microsoft Excel, práca s internetom)..

V prípade, že na základe výberových kritérií komisia vyhodnotí viacerých uchádzačov ako vhodných na obsadzovanú pozíciu, komisia posudzuje **doplňujúce výberové kritériá**:

* osobnostné predpoklady: empatia; rešpekt k odlišnostiam; schopnosť zvládať náročné situácie, spojené s výkonom povolania; schopnosť pracovať v tíme; schopnosť riešiť konflikty, motivácia pre prácu vo vylúčených komunitách/lokalitách a ďalšie.
* záujem priebežne sa vzdelávať v odbornej problematike a pod.
* odporúčania a pracovné hodnotenie od predchádzajúcich zamestnávateľov alebo od organizácií, s ktorými uchádzač spolupracoval.

Každý úspešný uchádzač na pozíciu asistent odborného pracovníka KC/NDC/NSSDR, ktorého výberová komisia vyberie na výberovom konaní na uvedenú pozíciu musí spĺňať **podmienku bezúhonnosti1.** Splnenie tejto podmienky preukáže Poskytovateľovi predložením výpisu z registra trestov (nie staršieho ako tri mesiace) , prípadne na účel preukázania bezúhonnosti poskytne uchádzač zamestnávateľovi údaje potrebné na vyžiadanie výpisu z registra trestov z Generálnej prokuratúry Slovenskej republiky.

**Rámcový opis pracovných činností:**

* pracuje pod metodickým vedením odborného pracovníka - garanta a odborného pracovníka pri výkone ich činností,
* mapuje potreby cieľovej skupiny a navrhuje spôsoby riešenia,
* vyhľadáva potenciálnych užívateľov služieb, aktivít a činností KC/NDC/NSSDR,
* vykonáva odborne nenáročné úkony predovšetkým pri práci s klientom (vedie napr. voľno-časové aktivity pre deti a mládež, realizuje vybrané aktivity v rámci nízkoprahového programu, preventívne aktivity, vypomáha pri príprave na školské vyučovanie, organizuje komunitné podujatia a aktivity),
* zapája ďalších členov komunity, resp. obce do aktivít KC/NDC/NSSDR,
* ak je to potrebné, pomáha užívateľom služieb s tlmočením (z rómskeho, maďarského jazyka) pri komunikácii v rámci poskytovania odborných činností, iných činností a aktivít (napr. predškolský klub; komunitné aktivity),
* vedie nevyhnutnú administratívu (týkajúcu sa napríklad pracovnej dokumentácie),
* zúčastňuje sa na pravidelných poradách zamestnancov,
* vykonáva iné činnosti, ktoré vyplynú z aktuálnych potrieb počas realizácie NP.

**Upozornenie: Na výberové konanie budú pozvaní iba záujemcovia, ktorí spĺňajú kvalifikačné predpoklady na danú pozíciu.**

Miestom výkonu práce je (uveďte adresu):

**Komunitné centrum Pavlovce nad Uhom, Školská 410, 072 14 Pavlovce nad Uhom.**

Dátum predpokladaného nástupu do zamestnania je 01/03/2023.

Suma základnej zložky mzdy/platu (na účely Prílohy č. 4c Sprievodcu sa tým rozumie základná hrubá mzda bez osobného ohodnotenia, príplatkov – pozn.) v zmysle § 41 ods. 10 zákona č. 311/2001 Z. z. Zákonníka práce v znení neskorších predpisov a § 62 ods. 2 zákona č. 5/2004 Z. z. o službách zamestnanosti v znení neskorších predpisov:

pre pozíciu asistenta odborného pracovníka je 870,- € (slovom: osemstosedemdesiat eur).

*V súlade so zásadou rovnakého zaobchádzania je pri výberovom konaní zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, rodu alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon)v znení neskorších predpisov.*